Komisijas ziņojums par komiteju darbu 2008. gadā {SEC(2009) 913} /* COM/2009/0335 galīgā redakcija */





[pic] | EIROPAS KOPIENU KOMISIJA | Briselē, 3.7.2009 COM(2009) 335 galīgā redakcija KOMISIJAS ZIŅOJUMS PAR KOMITEJU DARBU 2008. GADĀ {SEC(2009) 913} KOMISIJAS ZIŅOJUMS PAR KOMITEJU DARBU 2008. GADĀ Saskaņā ar Padomes 1999. gada 28. jūnija Lēmuma 1999/468/EK 7. panta 4. punktu (turpmāk – "komitoloģijas lēmums") Komisija ar šo iesniedz gada ziņojumu par komiteju darbu 2008. gadā. Šajā ziņojumā ir iekļauts pārskats par notikumiem komitoloģijas sistēmā un kopsavilkums par komitejas darbībām, kā arī pielikums ar sīki izklāstītu statistiku par katras komitejas darbu[1]. 1. Pārskats par neseniem notikumiem komitoloģijas sistēmā 1.1. Komitoloģijas procedūras reformas īstenošana (Padomes Lēmums 2006/512/EK, ar ko groza Padomes Lēmumu 1999/468/EK) 1.1.1. Saskaņošana Saskaņošanas pasākumi, kuru mērķis ir saskaņot pašreizējos pamataktus ar jauno regulatīvo kontroles procedūru ( RPS ), ko ieviesa ar Padomes Lēmumu 2006/512/EK, turpinājās 2008. gadā[2], Eiropas Parlamentam un Padomei 2008. gada 11. martā pieņemot "saskaņošanas prioritāšu" pirmo kopumu[3], kam sekoja divu "Omnibus" regulu – "Omnibus I"[4] un "Omnibus III"[5] – pieņemšana 2008. gada 22. oktobrī, ar kurām tiek apkopoti un grozīti attiecīgi 59 un 4 pamata tiesību akti, un, visbeidzot, "Omnibus II"[6], kurā aptverti 47 pamata tiesību akti un kas tika pieņemta 2009. gada 11. martā. Komisija 2008. gada februārī pieņēma priekšlikumu ceturtajai "Omnibus" regulai[7], aptverot 46 tiesību aktu saskaņošanu. Turklāt savā 2008. gada 23. septembra rezolūcijā Eiropas Parlaments lūdza Komisiju sagatavot priekšlikumus 14 papildu pamata tiesību aktu saskaņošanai. Komisija rūpīgi izskatīja šos dokumentus, bet neuzskatīja par atbilstošu iesniegt priekšlikumus par visiem dokumentiem, tāpēc, ka cita starpā daži no tiem jau bija saskaņoti citos tiesību aktos, vai arī, no Komisijas viedokļa, uz šajos dokumentos minētajām īstenošanas pilnvarām neattiecās regulatīvā kontroles procedūra. Šā novērtējuma rezultātā Komisija 2009. gada 30. martā pieņēma priekšlikumu piektajai un beidzamajai "Omnibus" regulai, aptverot divus pamata tiesību aktus[8]. 1.1.2. Iestāžu nolīguma pārskatīšana 2008. gada 3. jūnijā tika pieņemts pārskatīts iestāžu nolīgums starp Eiropas Parlamentu un Komisiju par procedūrām komitoloģijas lēmuma īstenošanai[9]. Šī pārskatīšana saskaņo nolīgumu ar izmaiņām komitoloģijas procedūrās, kas tika ieviestas ar Padomes Lēmumu 2006/512/EK, jo īpaši RPS , kā arī ar tam pievienotajām deklarācijām par pārredzamību un uzlabotu komitoloģijas reģistru[10]. Turklāt pārskatītā nolīguma mērķis ir racionalizēt pašreizējo kārtību abu iestāžu starpā. 1.1.3. Komitoloģija un pārredzamība — komitoloģijas dokumentu reģistrs un glabātuve Deklarācijā par komitoloģijas lēmuma 7. panta 3. punktu (pārredzamības deklarācija)[11] Komisija apņēmās uzlabot komitoloģijas reģistra darbību, lai palīdzētu Eiropas Parlamentam labāk sekot līdzi katras komitoloģijas procedūras dažādām stadijām un laika grafikam un vieglāk orientēties saņemto dokumentu dažādajos veidos. Tāpēc kā papildu pasākumu komitoloģijas lēmuma pārskatīšanai Komisija izveidoja jaunu un ievērojami uzlabotu komitoloģijas reģistru, lai Eiropas Parlamentam un sabiedrībai sniegtu pārredzamāku un saskaņotāku pieeju dokumentiem un citai attiecīgai informācijai. Jaunais reģistrs darbību sāka 2008. gada 1. aprīlī[12]. 1.2. Tiesu prakses izmaiņas Eiropas Kopienu Tiesa ar savu 2008. gada 1. aprīļa spriedumu (apvienotās Lietas C–14/06 un C–295/06, Eiropas Parlaments un Dānijas Karaliste pret Eiropas Kopienu Komisiju) anulēja 2. punktu pielikumā Komisijas Lēmumam[13] 2005/717/EK, ar ko groza pielikumu direktīvai par dažu bīstamu vielu izmantošanas ierobežošanu elektriskās un elektroniskās iekārtās[14], lai pielāgotu to tehnikas attīstībai, attiecībā uz atbrīvojumu dekabromdifenilēterim (Deka-BDE) polimēru lietojumos. Tiesa paziņoja arī to, ka minētā noteikuma spēks tomēr jāsaglabā līdz 2008. gada 30. jūnijam (ieskaitot). Tiesa secināja, ka lēmums, kas bija līdzvērtīgs vispārējam atbrīvojumam attiecībā uz Deka-BDE izmantošanu elektriskās un elektroniskās iekārtās, tika pieņemts, neizpildot Kopienas likumdevēja paredzētos 5. panta 1. punkta nosacījumus direktīvā par dažu bīstamu vielu izmantošanas ierobežošanu elektriskās un elektroniskās iekārtās, un bija pretrunā likumdevēja mērķim ieviest aizlieguma principu attiecībā uz šajā direktīvā minētajām sastāvdaļām. Pieņemot šo lēmumu attiecībā uz Deka-BDE atbrīvojumu, Komisija tādējādi pārkāpa 5. panta 1. punktu. Tādējādi Tiesa apstiprināja vispārējo principu, ka, izmantojot savas īstenošanas pilnvaras, Komisija ir atļāvusi pieņemt visus pasākumus, kas ir vajadzīgi vai ir atbilstoši pamata tiesību aktu īstenošanai ar nosacījumu, ka tie nav pretrunā ar šiem tiesību aktiem. 2. Darbību pārskats 2.1 Komiteju un sanāksmju skaits Ir būtiski atšķirt komitoloģijas komitejas no citām organizācijām, jo īpaši no „ekspertu grupām”, ko dibinājusi pati Komisija. Ekspertu grupas Komisijai sniedz zināšanas un pieredzi politikas sagatavošanā un īstenošanā, bet komitoloģijas komitejas palīdz Komisijai izmantot īstenošanas pilnvaras, kas tai piešķirtas ar pamata tiesību aktiem. Šis ziņojums pievēršas vienīgi komitoloģijas komitejām. Komitoloģijas komiteju skaits ir aprēķināts pa darbības nozarēm uz 2008. gada 31. decembri (skatīt I tabulu ). Salīdzinājumam ir doti arī iepriekšējā gada skaitļi (2007. gada 31. decembris). I TABULA – Kopējais komiteju skaits Politikas nozare | 2007. g. | 2008. g. | Uzņēmējdarbība un rūpniecība (ENTR) | 33 | 34 | Nodarbinātība, sociālās lietas un iespēju vienlīdzība (EMPL) | 4 | 5 | Lauksaimniecība un lauku attīstība (AGRI) | 31 | 28 | Enerģētika un transports (TREN) | 35 | 36 | Vide (ENV) | 35 | 35 | Pētniecība (RTD) | 5 | 6 | Informācijas sabiedrība un saziņas līdzekļi (INFSO) | 9 | 9 | Zivsaimniecība un jūrlietas (MARE) | 4 | 4 | Iekšējais tirgus (MARKT) | 13 | 14 | Reģionālā politika (REGIO) | 1 | 1 | Nodokļu politika un muitas savienība (TAXUD) | 11 | 10 | Izglītība un kultūra (EAC) | 6 | 7 | Veselība un patērētāju aizsardzība (SANCO) | 17 | 17 | Tiesiskums, brīvība un drošība (JLS) | 21 | 24 | Ārējās attiecības (RELEX) | 3 | 3 | Tirdzniecība (TRADE) | 12 | 12 | Paplašināšanās (ELARG) | 3 | 3 | EuropeAid (AIDCO) | 9 | 8 | Humanitārā palīdzība (ECHO) | 1 | 1 | Statistika (ESTAT) | 9 | 9 | Budžets (BUDG) | 2 | 2 | Eiropas Birojs krāpšanas apkarošanai (OLAF) | 1 | 1 | Informācijas tehnoloģijas (DIGIT) | 1 | 1 | KOPĀ | 266 | 270 | Komitoloģijas komitejas var vispārīgi klasificēt pēc procedūras veida, atbilstoši kurai tās strādā (konsultatīvā procedūra, vadības procedūra, regulatīvā procedūra, regulatīvā kontroles procedūra un drošības procedūra – skat. II tabulu). Tā kā dažas komitejas izmato vairākas procedūras (sākot no konsultēšanās procedūras līdz regulatīvajai procedūrai, papildus ņemot drošības procedūru), tās ir nošķirtas no komitejām, kas darbojas tikai saskaņā ar vienu procedūru. II TABULA – KOMITEJU SKAITS ATBILSTOšI PROCEDūRāM (2008. GADā) Procedūras veids | Komitejas, kas strādā, saskaņā ar vairākām procedūrām | Konsultatīvā | Pārvaldības | Regulatīvā | Regulatīvā kontroles | Drošības | ENTR | 6 | 3 | 15 | 0 | 0 | 10 | EMPL | 2 | 0 | 2 | 0 | 0 | 1 | AGRI | 0 | 19 | 5 | 0 | 0 | 4 | TREN | 3 | 3 | 9 | 0 | 0 | 21 | ENV | 0 | 2 | 21 | 0 | 0 | 13 | RTD | 0 | 2 | 0 | 0 | 0 | 4 | INFSO | 0 | 4 | 0 | 0 | 0 | 5 | MARE | 0 | 1 | 0 | 0 | 0 | 3 | MARKT | 1 | 1 | 7 | 2 | 0 | 3 | REGIO | 0 | 0 | 0 | 0 | 0 | 1 | TAXUD | 1 | 3 | 5 | 0 | 0 | 1 | EAC | 1 | 1 | 0 | 0 | 0 | 5 | SANCO | 2 | 0 | 8 | 0 | 0 | 7 | JLS | 4 | 1 | 4 | 2 | 0 | 13 | RELEX | 0 | 2 | 0 | 0 | 0 | 1 | TRADE | 3 | 3 | 3 | 0 | 0 | 2 | ELARG | 0 | 3 | 0 | 0 | 0 | 0 | AIDCO | 0 | 7 | 0 | 0 | 0 | 1 | ECHO | 0 | 0 | 0 | 0 | 0 | 1 | ESTAT | 0 | 3 | 2 | 0 | 0 | 4 | BUDG | 1 | 0 | 1 | 0 | 0 | 0 | OLAF | 0 | 0 | 1 | 0 | 0 | 0 | DIGIT | 0 | 1 | 0 | 0 | 0 | 0 | KOPĀ | 24 | 59 | 83 | 4 | 0 | 100 | Šie skaitļi norāda, ka apmēram 31 % no komitejām (83 no 270) strādā tikai saskaņā ar regulatīvo procedūru, kam seko ievērojami mazāka komiteju daļa, kas strādā tikai saskaņā ar vadības procedūru (59). Tomēr vairums komiteju (37 %) strādā saskaņā ar vairākām procedūrām (100 no 270). Iedalījums pa politikas jomām parāda, ka dažādo procedūru veidu izmantošana politikas jomās ir atšķirīga. Tomēr dažās politikas jomās ir vērojams nepārprotams kādas vienas procedūras pārsvars: piemēram, transporta un enerģētikas , vides un uzņēmējdarbības un rūpniecības nozarēs notiek sadarbība ar lielu skaitu komiteju saskaņā ar regulatīvo procedūru, bet lauksaimniecības nozarē – ar lielu skaitu komiteju saskaņā ar vadības procedūru. Komiteju skaits nav vienīgais aktivitātes rādītājs komitoloģijas līmenī. Sanāksmju skaits 2008. gadā norāda uz vispārējo darba intensitāti gan nozaru līmenī, gan atsevišķu komiteju līmenī (III tabula). III TABULA– SANāKSMJU SKAITS 2007. g. | 2008. g. | 2007. g. | 2008. g. | ENTR | 42 | 57 | SANCO | 167 | 123 | EMPL | 5 | 4 | JLS | 31 | 37 | AGRI | 256 | 226 | RELEX | 4 | 4 | TREN | 67 | 60 | TRADE | 23 | 24 | ENV | 75 | 57 | ELARG | 12 | 6 | RTD | 60 | 62 | AIDCO | 35 | 38 | INFSO | 30 | 28 | ECHO | 7 | 6 | MARE | 17 | 15 | ESTAT | 19 | 16 | MARKT | 43 | 42 | BUDG | 7 | 5 | REGIO | 9 | 9 | OLAF | 3 | 3 | TAXUD | 91 | 114 | DIGIT | 3 | 3 | EAC | 15 | 14 | KOPĀ | 1 021 | 953 | Tāpat kā 2007. gadā, lauksaimniecības nozare ir vadošā (226 sanāksmes), jo, lai pārvaldītu dažādus lauksaimniecības tirgus, nepieciešamas biežas sanāksmes. Lauksaimniecības nozarei seko veselība un patērētāju aizsardzība ar 123 sanāksmēm un nodokļi un muitas savienība ar 114 sanāksmēm. 2.2 Atzinumu un īstenošanas pasākumu skaits Tāpat kā iepriekšējie ziņojumi šis ziņojums sniedz vispārējus skaitļus par komiteju sniegtajiem oficiālajiem atzinumiem un tiem sekojošiem īstenošanas pasākumiem (t.i., tiesību aktiem vai administratīvajiem un finansēšanas lēmumiem), kurus ir pieņēmusi Komisija[15]. Šie skaitļi norāda uz komiteju tiešajiem „rezultātiem” (skatīt IV tabulu ). Kopējais komiteju sniegto atzinumu skaits 2008. gadā bija 2185 (salīdzinājumā ar 2613 atzinumiem 2007. gadā); Komisijas pieņemto īstenošanas pasākumu skaits bija 2022 (salīdzinājumā ar 2522 pasākumiem 2007. gadā). IV TABULA – Pieņemto atzinumu un īstenošanas pasākumu skaits (2008. gadā) Atzinumi | Īstenošanas pasākumi | Atzinumi | Īstenošanas pasākumi | ENTR | 362 | 307 | SANCO | 358 | 311 | EMPL | 21 | 20 | JLS | 117 | 106 | AGRI | 456 | 439 | RELEX | 0 | 0 | TREN | 68 | 63 | TRADE | 11 | 12 | ENV | 78 | 85 | ELARG | 69 | 69 | RTD | 168 | 168 | AIDCO | 115 | 110 | INFSO | 79 | 79 | ECHO | 47 | 47 | MARE | 39 | 39 | ESTAT | 23 | 20 | MARKT | 26 | 16 | BUDG | 4 | 6 | REGIO | 4 | 0 | OLAF | 3 | 0 | TAXUD | 65 | 55 | DIGIT | 1 | 1 | EAC | 71 | 69 | KOPĀ | 2 185 | 2 022 | Lielais skaits īstenošanas pasākumu , kas pieņemti atsevišķās politikas nozarēs ( lauksaimniecībā (439), uzņēmējdarbībā (307), veselības un patērētāju aizsardzībā (311), pētniecībā (168), EuropeAid (110)), vēlreiz norāda uz Komisijas darba intensitāti šajās jomās, kas tai deleģēta[16]. Salīdzinājumā ar iepriekšējo gadu ir vērojams kritums, īpaši attiecībā uz lauksaimniecības nozarē (439 īstenošanas pasākumi 2008. gadā salīdzinājumā ar 963 īstenošanas pasākumiem 2007. gadā) un EuropeAid nozarē (110 īstenošanas pasākumi 2008. gadā salīdzinājumā ar 388 īstenošanas pasākumiem 2007. gadā). 2.3 Regulatīvās kontroles procedūras ( RPS ) izmantošana IV tabulā norādītajos skaitļos par pieņemto īstenošanas pasākumu skaitu ietilpst to pasākumu skaits, kas ir pieņemti saskaņā ar regulatīvās kontroles procedūru. Šis skaitlis 2008. gadā sasniedz 71 pasākumu, un vides nozare ir tā, kurā visvairāk izmanto šo procedūru (21 pasākums); tai seko uzņēmējdarbība un rūpniecība (13 pasākumi) (skatīt V tabulu ). Padome un Eiropas Parlaments savas veto tiesības attiecībā uz pasākumu projektiem ir izmantojuši tikai 10 % gadījumu (7 pasākumi): - Padome iebilda pret sešu pasākumu projektu pieņemšanu vides jomā, pamatojoties uz to, ka tie pārsniedz pamatdokumentos paredzētās īstenošanas pilnvaras, jo tie piemēro dalībvalstīm prasību paziņot par saviem transponēšanas pasākumiem, izmantojot atbilstības tabulas. Rezultātā Komisija svītroja apstrīdētos noteikumus no pasākumu projekta un kā grozītus tos otrreiz iesniedza kompetentajām komitejām. - Eiropas Parlaments iebilda pret viena pasākuma projekta pieņemšanu iekšējā tirgus jomā, pamatojoties uz to, ka tas pārsniedz pamatdokumentā paredzētās īstenošanas pilnvaras, jo tajā ir iekļauts noteikums, kas nav tikai tehnisks pielāgojums un tādējādi ir izskatāms saskaņā ar koplēmuma procedūru. Rezultātā Komisija svītroja apstrīdēto noteikumu no pasākuma projekta un kā grozītu to otrreiz iesniedza kompetentajai komitejai. V TABULA – Īstenošanas pasākumu skaits, kas pieņemti saskaņā ar regulatīvās kontroles procedūru (2008. gads) Saskaņā ar RPS pieņemto pasākumu skaits | Reižu skaits, cik bieži EP nav atbalstījis pasākumu projektu pieņemšanu saskaņā ar RPS | Reižu skaits, cik bieži Padome nav atbalstījusi pasākumu projektu pieņemšanu saskaņā ar RPS | ENTR | 13 | 0 | 0 | EMPL | 0 | 0 | 0 | AGRI | 0 | 0 | 0 | TREN | 9 | 0 | 0 | ENV | 21 | 0 | 6 | RTD | 0 | 0 | 0 | INFSO | 0 | 0 | 0 | MARE | 0 | 0 | 0 | MARKT | 10 | 1 | 0 | REGIO | 0 | 0 | 0 | TAXUD | 8 | 0 | 0 | EAC | 0 | 0 | 0 | SANCO | 3 | 0 | 0 | JLS | 0 | 0 | 0 | RELEX | 0 | 0 | 0 | TRADE | 0 | 0 | 0 | ELARG | 0 | 0 | 0 | AIDCO | 0 | 0 | 0 | ECHO | 0 | 0 | 0 | ESTAT | 3 | 0 | 0 | BUDG | 4 | 0 | 0 | OLAF | 0 | 0 | 0 | DIGIT | 0 | 0 | 0 | KOPĀ | 71 | 1 | 6 | 3. SīKA INFORMāCIJA PAR KOMITEJU DARBīBāM Šā ziņojuma pielikumā ir sniegta sīka informācija par atsevišķu komiteju darbu 2008. gadā, kas klasificēta, pamatojoties uz dažādajiem attiecīgajiem Komisijas departamentiem. Tajā sniegta arī informācija par izmaiņām komiteju skaitā, kā arī par īpašām situācijām saistībā ar konkrētiem pasākumu projektiem, piemēram, nelabvēlīgiem atzinumiem, nosūtīšanu Padomei vai Padomes vai Parlamenta iebildumiem regulatīvās kontroles procedūras ietvaros. [1] Pielikums ir sniegts kā atsevišķs Komisijas dienestu darba dokuments. [2] Vairāk informācijas par saskaņošanas procesa priekšvēsturi, kā arī par šajā saistībā veiktajām darbībām 2007. gadā, lūdzam meklēt Komisijas ziņojumā par komiteju darbu 2007. gadā (COM(2008)844 galīgā redakcija). [3] OV L 76, 19.3.2008.; OV L 81, 20.3.2008.; OV L 97, 9.4.2008. [4] Regula (EK) Nr. 1137/2008, OV L 311, 21.11.2008., 1. lpp. [5] Regula (EK) Nr. 1103/2008, OV L 304, 14.11.2008., 80. lpp. [6] OV L 87, 31.3.2009., 109. lpp. [7] COM(2008)71. [8] COM(2009)142. [9] OV C 143, 10.6.2008., 1. lpp. [10] OV C 171, 22.7.2006., 21. lpp. [11] OV C 171, 22.7.2006., 21. lpp. [12] http://ec.europa.eu/transparency/regcomitology/index_en.htm. [13] Lēmums 2005/717/EK, 13.10.2005. [14] Eiropas Parlamenta un Padomes Direktīva 2002/95/EK par dažu bīstamu vielu izmantošanas ierobežošanu elektriskās un elektroniskās iekārtās. [15] Ir jāatzīmē, ka starp atzinumu skaitu un īstenošanas pasākumu skaitu katrā konkrētā gadā var būt neatbilstības. Šo neatbilstību iemesli ir izskaidroti pielikuma ievadā. [16] Lūdzam ņemt vērā, ka tikai pieņemto pasākumu skaits pats par sevi vēl nenorāda uz pieņemto lēmumu politisko, ekonomisko vai finansiālo nozīmi.